น้ำมันดิบปิดบวก 10 เซนต์
น้ำมันดิบเวสต์เท็กซัสปิดบวก 10 เซนต์ปิดที่ 93.19 ดอลลาร์/บาร์เรล  ข่าวขยายท่อส่งน้ำมันสหรัฐหนุน
8 ม.ค. 2556

น้ำมันดิบเวสต์เท็กซัสปิดบวก 10 เซนต์ปิดที่ 93.19 ดอลลาร์/บาร์เรล  ข่าวขยายท่อส่งน้ำมันสหรัฐหนุน
สัญญาน้ำมันดิบเวสต์เท็กซัส (WTI)  ส่งมอบเดือนก.พ.ขยับขึ้น 10 เซนต์ หรือ 0.1% ปิดที่ 93.19 ดอลลาร์/บาร์เรล หลังจากเคลื่อนตัวในช่วง 92.42 - 93.35 ดอลลาร์
ส่วนสัญญาน้ำมันดิบเบรนท์ (BRENT) ส่งมอบเดือนก.พ.ที่ตลาดลอนดอน ขยับขึ้น 9 เซนต์ หรือ 0.1% ปิดที่ 111.40 ดอลลาร์/บาร์เรล หลังจากเคลื่อนตัวในช่วง 110.54 - 111.67 ดอลลาร์
สัญญาน้ำมันดิบ WTI ปรับตัวขึ้นหลังจากมีรายงานว่าการขยายท่อส่งน้ำมันซีเวย์ของสหรัฐจะเสร็จสิ้นในวันศุกร์ที่ 11 ม.ค. ซึ่งการขยายท่อส่งน้ำมันแห่งนี้จะทำให้กำลังในการจัดส่งน้ำมันดิบออกจากตลาดกลางทวีปใกล้เมืองคุชชิงในรัฐโอกลาโฮมา ไปยังโรงกลั่นน้ำมันแถบชายฝั่งกัลฟ์โคสต์ของสหรัฐได้มากยิ่งขึ้น โดยจะเพิ่มขึ้นจาก 150,000 บาร์เรลต่อวัน และ 400,000 บาร์เรลต่อวัน และจะช่วยลดภาวะน้ำมันดิบล้นตลาดใกล้เมืองคุชชิง ซึ่งเป็นจุดส่งมอบน้ำมันดิบตามสัญญาในตลาด NYMEX 
นอกจากนี้ สัญญาน้ำมันดิบยังได้รับปัจจัยบวกหลังจากกระทรวงแรงงานสหรัฐรายงานว่า ตัวเลขจ้างงานนอกภาคการเกษตรปรับตัวเพิ่มขึ้น 155,000 ตำแหน่งในเดือนธ.ค. ขณะที่อัตราว่างงานอยู่ที่ระดับ 7.8% ซึ่งบ่งชี้ถึงสัญญาณการขยายตัวในตลาดแรงงานสหรัฐ